Joseph Erlanger

Joseph Erlanger (1874-1965) foguèt un mètge, bioquimista e professor universitari nòrd-american guerdonat amb lo Prèmi Nobel de Fisiologia o Medecina l'an 1944. 

Biografia 
Nasquèt lo 5 de genièr de 1874 dins la vila de San Francisco, situada a l'estat nòrd-american de Califòrnia. Estudièt la quimia a l'universitat de Califòrnia e la medecina a l'universitat Johns Hopkins, ont foguèt diplomat en 1899. Se consacrèt posteriorament a la docéncia a las universitats Johns Hopkins, Wisconsin e Washington. 

Moriguèt lo 5 de decembre de 1965 dins la vila de Saint Louis, situada dins l'estat de Missorí. 

Recèrca scientifica 
Amb Herbert Spencer Gasser realizèt, dins lo domeni de l'electrofisiologia, un ample estudi sul oscilloscòpi de rais catodics aplicats als impulses realizats pels nèrvis al sistèma nerviós. 

L'an 1944 ambedós scientifics foguèron laureats amb lo Prèmi Nobel de Fisiologia o Medecina per los sieus trabalhs en lo camp dels impulses electrics del sistèma nerviós. 

Categoria:Mètge american
Categoria:Laureat del Prèmi Nobel de Fisiologia o Medecina
Categoria:Prèmi Nobel american
Categoria:Naissença en 1874 
Categoria:Decès en 1965